ประจำเดือนจะตกเป็นก้อนเลือด เล็กๆ และเท่านิ้วหัวแม่มือแทบทุกเดือนเลยค่ะ จะตกก้อนใหญ่ตอนนั่งบนชักโครกค่ะ เป็นเพราะอะไรค่ะ
สวัสดีค่ะ เลือดประจำเดือนนั้นปกติจะมาทุก 22-35 วัน มาครั้งละ 3-7 วัน โดยอาจมาเป็นลักษณะลิ่มเลือดใน 1-3 วันแรก จากนั้นจะค่อยๆจางลง ไม่มีการออกมาอีกระหว่างรอบเดือนดังนั้นในกรณีนี้คงต้องดูว่าก้อนเลือดดังกล่าวมา มาตรงรอบเดือนทุกครั้ง คือจัดเป็นเลือดประจำเดือนหรือไม่ ถ้าเป็นเลือดประจำเดือนนั้นก็ไม่ต้องทำอะไร แต่หากออกมากระปริดกระปรอย อาจเป็นเลือดออกจากสาเหตุอื่นเช่นการติดเชื้อหรือมีเนื้องอกในมดลูก ควรไปพบสูตินรีแพทย์เพื่อตรวจเพิ่มเติม